পিরোজপুরের নাজিরপুরে এক পুলিশ পরিবারের অর্ধকোটি টাকার সম্পত্তি অবৈধভাবে ভোগদখল করছে একটি ভূমিদস্যু চক্র। ঢাকা মহানগর পুলিশে কর্মরত ওই পরিবারের এক সদস্য এ অবৈধ দখলের প্রতিবাদসহ পৈতৃক সম্পত্তি উদ্ধারের জন্য স্থানীয় জনপ্রতিনিধি ও প্রশাসনের দ্বারস্থ হলে ভূমিদস্যু চক্রটি ওই পুলিশ সদস্যকে হত্যার হুমকি দিয়ে আসছে। এ ঘটনায় জীবনের নিরাপত্তা চেয়ে তিনি নাজিরপুর থানায় সাধারণ ডায়েরী করেছেন।